Nafarroako Parlamentuko Osasun Batzordeak, 2018ko apirilaren 18an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da jaiotzarako laguntzaren eta amagandiko edoskitzearen humanizaziorako ekimena susta dezan Foru Erkidegoan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Gobernua premiatzen da:

– iHan-Jaiotzarako laguntzaren eta amagandiko edoskitzearen humanizaziorako ekimena susta dezan Nafarroako Foru Komunitatean eta ospitale eta osasun etxe guztiak premia ditzan egiaztapena lor dezaten.

– Zentro bakoitzean Edoskitze Batzordea ezar dezan; Nafarroako Foru Komunitateko batzordearen bilerak maizago dei ditzan; urrats zehatzak egin ditzan, lehenengo eta behin amagandiko edoskitzerako protokoloak idatziz eta osasuneko profesionalak prestatuz; eta Edoskitze Batzordeak behar adina baliabide ekonomikoz horni ditzan.

– Konpromisoa hartzera politikak ezartzeko, ordaindutako familia-baimenetarakoak eta amagandiko edoskitzea lanean –besteren nahiz norberaren konturakoan– egiteari buruzkoak”.

Iruñean, 2018ko apirilaren 19an

Lehendakaria: Ainhoa Aznárez Igarza